Οι Μακεδόνες στο ελληνικό βασίλειο στα μέσα του 19ο αιώνα:
Creators: name: Δραγάτη, Βάια Ευαγγέλου
Publisher: name: Aristotle University of Thessaloniki
Year: 2010
Subjects: Μακεδόνες
Ετερόχθονες
Ελληνικό Βασίλειο
Μεγάλη ιδέα
Μακεδονικό πελατειακό δίκτυο στην Αθήνα
Macedonians
Heterochnthon
Great Kingdom
Megali idea
Macedonian network of customers in Athens

description: Στη μεταπτυχιακή εργασία, με τον τίτλο οι Μακεδόνες στο ελληνικό βασίλειο στα μέσα του 19ου αιώνα, ερευνάται η πορεία και η τύχη των Μακεδόνων που έφτασαν στη Νότια Ελλάδα σε διαφορετικές διαδοχικές φάσεις και, εν μέρει, ρίζωσαν στα απελευθερωμένα εδάφη της χώρας, μετά την επανάσταση του 1821 και την ίδρυση του ελληνικού κράτους, με απώτερο σκοπό να ελεγχθεί κατά πόσο οι επήλυδες αυτοί λειτούργησαν ως ομάδα με συγκεκριμένη ταυτότητα, κατεύθυνση και επιδιώξεις. Στο σημείο αυτό είναι απαραίτητο να διευκρινιστεί ότι με τον όρο «Μακεδόνες» χαρακτηρίζονται (στην εργασία) οι ελληνόφωνοι, κατά κύριον λόγο, από την Κεντρική και τη Δυτική Μακεδονία, ενίοτε όμως και οι βλαχόφωνοι, οι βουλγαρόφωνοι και άλλοι σλαβόφωνοι, στο βαθμό που αυτοί ενεπλάκησαν στις ελληνικές υποθέσεις και έζησαν ως έλληνες πολίτες• ακόμη κι αν κάποιοι είναι αμφίβολο αν ήταν Μακεδόνες με τη στενή γεωγραφική έννοια. Κρίθηκε επομένως σκόπιμο να εξεταστεί η δράση και η συμπεριφορά τους ως κατοίκων της Ελλάδας, ασχέτως του τρόπου με τον οποίο είχαν καταλήξει εκεί, εφόσον συνέπραξαν και ζυμώθηκαν με τους Μακεδόνες. Ως χρονικό πλαίσιο της εργασίας ορίστηκε η εικοσαετία 1843-1863, που οριοθετήθηκε από σημαντικά πολιτικά γεγονότα. Ωστόσο, επιλέχθηκε ως χρονική αφετηρία της έρευνας να είναι η επανάσταση του 1821, προκειμένου να εξεταστεί η σημασία των παραμέτρων «τρόπος και χρόνος εγκατάστασης». Αλλά και το καταληκτικό όριο ουσιαστικά εκτείνεται ως το 1870, όταν ραγδαίες εξελίξεις στο γειτονικό βαλκανικό χώρο αφύπνισαν το ενδιαφέρον πολλών Ελλήνων για την τύχη της Μακεδονίας. Γενικά, είναι δύσκολο να χαρτογραφηθεί η πορεία των Μακεδόνων μέσα από τα υποδουλωμένα ή απελευθερωμένα εδάφη της χώρας από την έναρξη της Επανάστασης έως το τέλος της οθωνικής περιόδου. Δεν είναι δυνατόν να υπολογίσουμε με ακρίβεια πόσοι, πότε και που ακριβώς κατέληξαν και ποια ήταν η τύχη τους, αλλά βασικός στόχος της μελέτης αυτής είναι να εντοπιστούν και να παρουσιαστούν αναλυτικά όσο το δυνατό περισσότερα μέλη της συγκεκριμένης ετεροχθονικής κοινότητας που διαβιούσαν στο ελληνικό βασίλειο, παραθέτοντας ταυτόχρονα στοιχεία για την κοινωνική ταυτότητα, τον τρόπο ενσωμάτωσης και το ρόλο που διαδραμάτισαν. Σε δεύτερο επίπεδο επιχειρήθηκε να αναδειχθούν οι μορφές συνεργασίας και η εν γένει συλλογική δράση των Μακεδόνων είτε για την εξυπηρέτηση των αναγκών της ομάδας τους είτε για τη Μακεδονία. Ο αρχικός προβληματισμός και οι ειδικότεροι στόχοι καθόρισαν το χωρισμό των επιμέρους ενοτήτων και το περιεχόμενο τους. Στην πρώτη ενότητα, ως εισαγωγικό κεφάλαιο, επιχειρείται να παρουσιασθεί η περιοδική κάθοδος των Μακεδόνων στη Νότια Ελλάδα, η κατηγοριοποίηση τους ανάλογα με την «ιδιότητά» τους και η εγκατάσταση τους. Στόχος του δεύτερου κεφαλαίου είναι να παρακολουθήσει την ένταξη και την αφομοίωση των Μακεδόνων στο νεοσύστατο κράτος και να παρακολουθήσει χρονολογικά την εμπλοκή τους στην πολιτική σκηνή, με όλες τις συναφείς προεκτάσεις. Ακολούθως παρουσιάζεται αυτόνομα η νέα και πολλά υποσχόμενη γενιά των Μακεδόνων, των φοιτητών καθώς και η θέση τους στο πελατειακό μακεδονικό δίκτυο των Αθηνών. Στην επόμενη ενότητα ερευνάται η συμμετοχή των Μακεδόνων σε αλυτρωτικά και ομοσπονδιακά κινήματα, εμπνευσμένα από τη Μεγάλη Ιδέα και από τα επαναστατικά μηνύματα των άλλων λαών, που είχαν ως στόχο την απελευθέρωση των ιδιαίτερων πατρίδων τους αλλά και την εξυπηρέτηση των ίδιων συμφερόντων τους. Τέλος, στην πέμπτη ενότητα εξετάζεται η θέση τους σε σχέση με την επίσημη εθνική ιδεολογία της εποχής και τα ιστορικά δικαιώματα των Ελλήνων στις «βόρειες» ελληνικές χώρες, όπως αυτή αποτυπώνεται μέσα από το συγγραφικό τους έργο.
description: In the dissertation entitled “The Macedonians in the Greek kingdom in the middle of the 19th century” the course and the fortune of the Macedonians that reached Southern Greece in different yet consecutive periods of time and partly ‘rooted’ in the liberated territories of Greece following the Greek Revolution of 1821 and the establishment of the Greek state is being researched with a view to observing the extent to which the foreigners in question functioned as a team with certain identity, directions and objectives. At this point, it is essential to made clear that the term “Macedonians” (in this dissertation) applies to Greek speakers, mainly, from Central and Western Macedonia, yet sometimes Vlach speakers, Bulgarian speakers and other Slavic speakers to the extent that they were involved in the Greek affairs and lived as Greek citizens, even if it is doubtful that some of them were Macedonians from a strictly geographical perspective. Therefore, it was considered worthwhile to examine their action and their attitude as residents of Greece, regardless of the way they had ended up there, as long as they acted jointly with and became part of the Macedonians. As a time frame of this dissertation was set the period of twenty years between 1843 and 1863, which was marked by important political events. However, the Revolution of 1821 was chosen as the starting-point of the research so as to examine the importance of the parameters “method and time of settlement”. But the terminal limit extends substantially up to 1870 when startling developments in the neighbouring Balkans aroused the interest of many Greeks about the destiny of Macedonia. In general, it is difficult to map the route of the Macedonians into the enslaved or liberated territories of the country from the beginning of the Revolution to the end of the Ottoman period. It is not possible to estimate accurately how many, when and where exactly they ended up and which was their fate, but the main aim of this study is to locate and present in detail as many members of the foreign community in question as possible that lived in the Greek kingdom, mentioning at the same time details about the social identity, the integration methods and the role that they played. Secondarily, an attempt was made to make known the forms of co-operation and, in general, the collective action of the Macedonians not only with a view to serving the needs of their group but also for Macedonia. The initial consideration and the more specific aims determined the division of the parts and their content. In the first part, as an introductory chapter, an attempt is made to present the periodic movement of the Macedonians to Southern Greece, their classification according to their “attribute” and their settlement. The aim of the second chapter is to monitor the accession and the assimilation of the Macedonians into the newly-established state and to observe their involvement chronologically in the political scene, with all relevant extensions. Following, the new and promising generation of Macedonians, of students, as well as their Macedonian network of customers in Athens are being presented. In the next part, the participation of the Macedonians in not liberated, federal movements, inspired by Megali Idea and the revolutionary messages by other countries, whose aim was the liberation of their hometowns as well as serving their own interests, is being researched. Lastly, in the fifth part, their position in terms of the official national ideology of the era and the historic rights of the Greeks in the “northern” Greek countries, as it is impressed through their works, is being examined.